33. ΝΟΜΟΘΕΤ. ΔΙΑΤΑΓΜΑ υπ’ αριθ. 228 της 5/5 Οκτ. 1973 (ΦΕΚ Α΄ 284) Περί τροποποιήσεως και συμπληρώσεως της περί του Ταμείου Ασφαλίσεως Ορθοδόξου Εφημεριακού Κλήρου της Ελλάδος (ΤΑΚΕ). Άρθρ.1.-1.Από 1ης Ιαν. 1973 δια πάντας τους ησφαλισμένους εις το ΤΑΚΕ, ιερείς και διακόνους, τους μισθοδοτουμένους εκ του Δημοσίου Ταμείου καθορίζεται εργοδοτική εισφορά υπέρ των Κλάδων Συντάξεων και ασθενείας του ΤΑΚΕ ανερχομένη εις 14% επί των αποδοχών αυτών, ως τοιούτων νοουμένων του βασικού μισθού και των προσαυξήσεων λόγω πενταετιών και των δώρων εορτών και επιδόματος αδείας. 2.Η περί ης η προηγουμένη παράγραφος εργοδοτική εισφορά βαρύνει το Δημόσιον, εμφανίζεται εις τας μηνιαίας μισθοδοτικάς καταστάσεις και συνεντέλλεται η πληρωμή αυτής εκ του Δημοσίου Ταμείου ομού μετά των αποδοχών, αποδίδεται δε αύτη εις το ΤΑΚΕ καθ’ έκαστον μήνα μετά των παρακρατουμένων εισφορών των ησφαλισμένων. 3.Από της ισχύος του παρόντος περιέρχονται εις το ΤΑΚΕ και τα έσοδα τα προερχόμενα εκ της γενομένης αυξήσεως του κληρικοσήμου δυνάμει των διατάξεων της παρ. 1 του άρθρ. 6 του Ν.Δ. 3559/1956. (τόμ. 33 σελ. 107). 4.Η περί ης η παρ. 1 του παρόντος άρθρου εργοδοτική εισφορά αποτελεί πόρον του ΤΑΚΕ πέραν της υφισταμένης εισφοράς 6% επί των εσόδων των Ενοριακών ναών, ως και παντός ετέρου πόρου προβλεπομένου υπό της κειμένης νομοθεσίας. Άρθρ.2.-1.Δια το προσωπικόν εκάστης Ιεράς Μητροπόλεως, το υπαγόμενον εις την ασφάλισιν των κλάδων συντάξεων και ασθενείας του ΤΑΚΕ καθορίζεται υπέρ του ΤΑΚΕ εισφορά ίση προς 1% επί των ακαθαρίστων εσόδων των ενοριακών ναών, περιοριζομένου κατά 1% του κατά την κειμένην νομοθεσίαν περιερχομένου εις τας Ιεράς Μητροπόλεις ποσοστού επί των ακαθαρίστων εσόδων των ναών τούτων. Το ποσοστόν τούτο (1%) αποδίδεται απ’ ευθείας εκ των ενοριακών ναών εις το ΤΑΚΕ, ομού μετά της κατά την παρ. 4 του άρθρ. 1 του παρόντος εισφοράς των. 2. Η κατά την κειμένην νομοθεσίαν εισφορά 1% επί των αποδοχών των εφημερίων και διακόνων των ενοριακών ναών υπέρ του περιοδικού «ΕΚΚΛΗΣΙΑ» περιορίζεται εις 0,50%, καταργείται δε η προβλεπομένη ενίσχυσις του Κλάδου ασθενείας του ΤΑΚΕ εκ των εσόδων του περιοδικού «ΕΚΚΛΗΣΙΑ». Άρθρ.3.-1.Η κατά την κειμένην νομοθεσίαν ισχύουσα υπέρ του ΤΑΚΕ εισφορά επί των ακαθαρίστων εσόδων των μη ενοριακών ναών, ήτοι φιλανθρωπικών, εκπαιδευτικών ιδρυμάτων, ιερών προσκυνημάτων, επικουρούντων ή μη φιλανθρωπικούς σκοπούς, νεκροταφειακών, ως και πάντων των διεπομένων υπό ειδικών νόμων, καθορίζεται εις 6% επί των ακαθαρίστων τακτικών και εκτάκτων εσόδων αυτών, επεκτείνεται δε αύτη και  επί  των  μοναστηριακών  ναών, των  κειμένων  εντός πόλεων, ως και των ναών των ησυχαστηρίων οπουδήποτεκειμένων.Εφ’όσον τα ετήσια ακαθάριστα έσοδα του ησυχαστηρίου υπερβαίνουν το ποσόν των 200.000 δραχ. Εξαιρετικώς επί μίαν πενταετίαν από της ισχύος του παρόντος το ανωτέρω ποσοστόν ορίζεται εις 3% επί των ακαθαρίστων ετησίων εσόδων του προσκυνήματος ησυχαστηρίου Αγίου Νεκταρίου Αιγίνης προς ανοικοδόμησιν του ομωνύμου Ιερού Ναού. Με το άρθρ. 20 Νόμ. 2327/1995 (ΦΕΚ Α΄156), τόμ. 32 σελ. 58,01, η ανωτέρω εισφορά ορίσθηκε ειδικά για το πανελλήνιο Ιερό ΄Ιδρυμα Ευαγγελιστρίας της Τήνου σε ποσοστό 2% στα ακαθάριστα έσοδα, το δε ποσοστό αυτό ισχυει και για τα οφειλόμενα μέχρι 31 Ιουλ. 1995. 2.Προκειμένου περί νεκροταφειακών ναών, ανηκόντων εις Δήμους ή Κοινότητας, προς απόδοσιν εις το ΤΑΚΕ της περί ης το παρόν Ν.Δ/μα εισφοράς εγγράφεται υποχρεωτικώς ή ανάλογος πίστωσις εις τους ετησίους προϋπολογισμούς τούτων, καταργουμένης πάσης αντιθέτου διατάξεως. Άρθρ.4.-1.Η εισφορά ησφαλισμένου υπέρ των κλάδων συντάξεων και ασθενείας του ΤΑΚΕ καθορίζεται εις 7% επί των πάσης φύσεως αποδοχών και των δώρων εορτών και επιδόματος αδείας. 2.Εξακολουθεί ισχύουσα και μετά την ισχύν του παρόντος η υπ’ αριθ. 193578/25.1.1968 απόφασις του Υπουργού Παιδείας (ΦΕΚ Β΄ 45/26.1.68) περί συμμετοχής του ΤΑΚΕ εις τας υπέρ του Κλάδου Συντάξεων και Ασθενείας εισφοράς του εις αυτό ησφαλισμένου προσωπικού (ανωτ. αριθ. 30). 3.Η εισφορά συνταξιούχων του ΤΑΚΕ δια τον κλάδον ασθενείας καθορίζεται εις 4% επί της μηνιαίας συντάξεώς των και των επιδομάτων λόγω εορτών και αδείας. 4.Προκειμένου περί Ελλήνων ορθοδόξων κληρικών, υπηρετούντων εν τη αλλοδαπή και υπαγομένων εις την ασφάλισιν κλάδου συντάξεων του ΤΑΚΕ, το εκάστοτε ισχύον ποσοστόν εισφορών ησφαλισμένου και εργοδότου κλάδου συντάξεων υπολογίζεται επί των αποδοχών της μισθολογικής βαθμίδος εις την οποίαν θα κατατάσσοντο εάν υπηρέτουν εις ορθοδόξους ενοριακούς ναούς εν Ελλάδι. Ο τοιούτος υπολογισμός ενεργείται υπό του Δ.Σ. του ΤΑΚΕ τηρουμένων αναλόγως των διατάξεων του Α.Ν. 469/1968 «περί μισθολογικής διαβαθμίσεως του εφημεριακού κλήρου της Εκκλησίας της Ελλάδος» (τόμ. 33 σελ. 112,01). Ούτοι υποχρεούνται εις καταβολήν των εκάστοτε ισχυουσών συνολικών εισφορών κλάδου συντάξεων (ησφαλισμένου και εργοδότου). 5.Προκειμένου περί των εν Ελλάδι κληρικών, των μη υπηρετούντων εις ενοριακούς Ι. Ναούς, υπαγομένων όμως εις την ασφάλισιν του ΤΑΚΕ, το  εκάστοτε  ισχύον  ποσοστόν   εισφοράς  ησφαλισμέ(Αντί για τη σελ. 272,05) Σελ. 272,05(α) Τεύχος 1315 Σελ. 59 Τ.Π.Ο.Ε.Κ.Ε. πρώην Τ.Α.Κ.Ε. 33.Η.α.33 31 νου υπολογίζεται επί των αποδοχών της μισθολογικής βαθμίδος, εις την οποίαν θα κατετάσσοντο ούτοι, δυνάμει των διατάξεων του Α.Ν. 469/1968 «περί μισθολογικής διαβαθμίσεως του εφημεριακού κλήρου της Εκκλησίας της Ελλάδος», εάν υπηρετούν εις ενοριακούς ναούς. Ως προς την κατάταξιν τούτων εις μισθολογικάς βαθμίδας εφαρμόζονται αναλόγως αι διατάξεις της προηγουμένης παραγράφου. Ιεροδιάκονοι και ιεροψάλται υπηρετούντες εις ενοριακούς ναούς μη μισθοδοτούμενοι εκ του Δημοσίου Ταμείου και υπαγόμενοι εις την ασφάλισιν του ΤΑΚΕ καταβάλλουν εισφοράς ησφαλισμένου επί του πραγματικού μισθού των και μέχρις ορίου μη υπερβαίνοντος τας πάσης φύσεως αποδοχάς εφημερίου τετάρτης μισθολογικής κατηγορίας ουδέ ελάσσονος του εκάστοτε ισχύοντος κατωτάτου ορίου συντάξεων του ΤΑΚΕ. Οι ιεροί ναοί παρά των οποίων μισθοδοτούνται, οι περί ων τα προηγούμενα εδάφια κληρικοί ή τα καταβάλλοντα την μισθοδοσίαν των Νομικά Πρόσωπα, υποχρεούνται να παρακρατούν κατά μήνα εκ των αποδοχών των τας ως άνω εισφοράς, αποδίδουν δε ταύτας εις το ΤΑΚΕ εντός του επομένου ημερολογιακού μηνός. Εις περίπτωσιν μη παρακρατήσεως η καταβολή της εισφοράς βαρύνει τούτους. Βλέπε παρ. 1 άρθρ. 21 Νόμ. 2084/1-7 Οκτ. 1992 (ΦΕΚ Α΄165), τόμ. 29 σελ. 90, 858, με την οποία η εισφορά του παρόντος άρθρου περιέρχεται στο Δημόσιο και αυξάνεται, από 1 Ιουν. 1995 και μετά, στο ποσοστό, που προβλέπεται για τους δημοσίους υπαλλήλους. Άρθρ.5.-Επί καθυστερήσεως παρά των νομίμων υποχρέων καταβολής ή αποδόσεως εις το ΤΑΚΕ των εισφορών, περί ων το παρόν Ν.Δ/μα, ως και των πάσης φύσεως πόρων αυτού, εφαρμόζονται αι διατάξεις του Α.Ν. 86/1967 «περί επιβολής κυρώσεων κατά των καθυστερούντων την καταβολήν και την απόδοσιν εισφορών εις Οργανισμούς Κοινων. Ασφαλίσεως». Άρθρ.6.-Από του έτους 1973 χορηγείται εις άπαντας τους συνταξιούχους του ΤΑΚΕ το ήμισυ μιας μηνιαίας συντάξεως ως επίδομα αδείας καταργουμένου του μέχρι τούδε καταβαλλομένου κατ’ έτος εκτάκτου επιδόματος λουτροθεραπείας – αεροθεραπείας. Το ως άνω επίδομα καταβάλλεται ομού μετά της συντάξεως του μηνός Ιουλίου εκάστου έτους. Άρθρ.7.-1.Δι’ αποφάσεων του Υπουργού Κοινωνικών Υπηρεσιών, εκδιδομένων μετά γνώμην του Διοικητικού Συμβουλίου του ΤΑΚΕ και γνώμην του παρά τω Υπουργείω Κοινωνικών Υπηρεσιών Συμβουλίου Κοινωνικής Ασφαλίσεως ρυθμίζονται τα κάτωθι θέματα, αναφερόμενα εις πάντας τους κλάδους του ΤΑΚΕ. Σελ. 272,06(α) Τεύχος 1315 Σελ. 60 α)Τα του τρόπου βεβαιώσεως και εισπράξεως των πάσης φύσεως εσόδων του ΤΑΚΕ (εξ εισφορών και λοιπών πόρων), τα των συνεπειών λόγω καθυστερήσεως καταβολής ή αποδόσεως αυτών εις το ΤΑΚΕ, τα του επιμερισμού των εισφορών μεταξύ των κλάδων συντάξεων και ασθενείας, τα των προϋποθέσεων απονομής των παροχών, η έκτασις, το ύψος και η διαδικασία χορηγήσεως αυτών, το ποσοστόν συμμετοχής των δικαιούχων εις τας δαπάνας παροχών   κλάδου ασθενείας,  οι  λόγοι  εκπτώσεως, αναστολής διακοπής των παροχών, τα της παραγραφής των αξιώσεων επί τας παροχάς, ο τρόπος αποδείξεως της ασφαλιστέας εις το Ταμείον υπηρεσίας, αι προϋποθέσεις αναγνωρίσεως και εξαγοράς συνταξίμου χρόνου, ο χρόνος ενάρξεως και λήξεως των δικαιωμάτων επί τας παροχάς, των ρυθμίσεων τούτων δυναμένων να καταλάβουν και τους ήδη ησφαλισμένους του Ταμείου. β)Πάσα ετέρα λεπτομέρεια, αναγκαία δια την εφαρμογήν του παρόντος και την εκπλήρωσιν των σκοπών του Ταμείου. γ)Τα της συγκροτήσεως, και τρόπου λειτουργίας των Τοπικών ΤΑΚΕ ως και αποζημιώσεως των μελών αυτών. 2.Δι’ ομοίων αποφάσεων, εκδιδομένων κατά την αυτήν διαδικασίαν δύναται να ανακαθορίζεται το ύψος της εισφοράς των συνταξιούχων δια τας υπό του ΤΑΚΕ παρεχομένας αυτοίς παροχάς ασθενείας. Μέχρις εκδόσεως των κατά το παρόν άρθρον αποφάσεων εφαρμόζονται αι κείμεναι διατάξεις. Άρθρ.8.-Η διάταξις του άρθρ. 6 του Ν.Δ. 1006/49 «περί τροποποιήσεως και συμπληρώσεως του υπ’ αριθ. 453/47 Ν.Δ/τος «περί επιβολής προσθέτου ταχυδρομικού τέλους υπέρ αναστηλώσεως και στερεώσεως Βυζαντινών Ναών και Μονών και συντηρήσεως αρχαίων και ιστορικών μνημείων», η τοιαύτη του άρθρ. 15 της υπ’ αριθ. 77890/16.7.62 αποφάσεως του Υπουργού Εθνικής Παιδείας και Θρησκευμάτων η αφορώσα το ποσοστόν εισφοράς υπέρ ΤΑΚΕ του Ιερού Προσκυνήματος του Οσίου Ιωάννου του Ρώσσου, ως και πάσα άλλη αντιτιθεμένη εις τας διατάξεις του παρόντος καταργούνται. Άρθρ.9.-Η ισχύς του παρόντος άρχεται από της 1ης του επομένου μηνός της δημοσιεύσεώς του εις την Εφημερίδα της κυβερνήσεως, πλην αν άλλως καθορίζεται εις τας επί μέρους διατάξεις αυτού. 33.Η.α.33 Τ.Π.Ο.Ε.Κ.Ε. πρώην Τ.Α.Κ.Ε. 32

[Source: greek_legal_code_raptarchis | Tokens: 8490]